text: Fremragende tider for minkavlerne
  14 februar 2012 kl. 10.49
  Minkavlere har fantastiske tider. Priserne på minkskind sætter nye rekorder.
  De danske minkavlere havde indstillet sig på, at toppen nok var nået med rekordsæsonen 2010/11.
  Men det har vist sig helt forkert. Efterspørgslen på minkskind sætter nu ny rekord.
  Minkprisen på februar-auktion steg 13 procent til knap 500 kr. pr. skind.
  - Det er ikke så ringe endda, siger bestyrelsesmedlem i pelsdyravlernes forening, Henning Christensen, Esbjerg. 
  Mink er landbrugets næststørste eksportvare, efter grise. Der ekspoteres for 7,6 mia. kr. årligt.
  